Antequam hanc generum et specierum censuram extricaveram, hoc ipsum animal, de quo 
nunc verba facio, in praefatione ad Symbolas physicas de Mammalibus nostras Poly- 
branchum amphibium appellaveram. Esse enim animalia Mollusca, quae in uno corpore branchias 
et pulmones coniunctas gerant tum nemo elocutus erat. Savigny hanc rem valde memorabilem 
sensisse quidem videtur, cum in delineando branchiarum organo operam posuerit, sed ex icone 
eius, cavum pulmonale non illustrante, redire posset, ex eius opinione solis branchiis Onchidii 
respirationem effici. Audouin igitur Savignyanas icones explicaturus primus disertis verbis, 
duplex respirationis genus verisimiliter locum habere suspicatus est. Suspicionem illam ad 
veritatis valorem evehere nobis contigit. Peculiari generico nomine has formas ab Onchidio 
separandas esse olim censui, nunc vero, develatis aliquibus observatorum erroribus, pensataque 
omni materia, deserui. 
De vivo animali prope Sues, Ormuk et in Massaua haec notavimus: „ Pallium oblon- 
„gum convexum verrucosum e cinereo flavidum aut cinerascens, maculis sparsis obscurioribus, 
„subbipollicare. Pes pallio angustior et brevior e flavicante caerulescens aut cinerascente 
„ viridis. Dorsum tuberculis crebris parvis aliisque maioribus inter ea dispersis munitum. 
„In statu expanso et sub aqua tubercula illa posteriora in branchias numerosas dorsuales 
„ arbusculiformes abeunt, quarum numero ultra 20 vidi. Tentacula brevia cylindrica erecta 
„ duo. Oculi in tentaculis terminales, ut in Helicibus. Labrum magnum emarginatum, supra 
„ruguIosum (Frons). Apertura oris in rima sub labro media longitudinali. Apertura analis 
„ad finem pedis media supera (nec terminalis). Apertura genitalis mascula sub tentaculo 
„ dextro, feminea in rima obsoleta prope anum. Apertura pulmonalis sub margine pallii po- 
„stico media.” 
„Hoc animal, cum primum vidimus, pro Onchidio habuimus, nam aperturam pulmonalem 
„in individuis extra aquam repentibus apertam conspeximus; dummodo Vero aqua obtecta erant 
„ organa arbuscularum forma in dorsi superficie posteriore exserta vidimus.” Hinc in itinere ob 
characterem inauditum novum genus Polybranchi nomine condidimus, quod vero supervacaneum 
esse demonstravi. 
Prope Massauam in Avicenniae radicibus ramisque submersis, maris recessu siccantibus, 
praecipue in insula Gesiret el Scheech, Massauae proxima, Onchidii huius innumeras copias 
vidi ibique amphibiam eius naturam studiose contemplatus sum. Multa in vase aqua maris 
repleto viva domum portavi ibique in vitreis vasis, modo extra aquam, modo sub aqua repentia 
observavi. Quae vero specimina in sicco repebant verrucas dorsi ita retractas gerebant, ut vix 
turgescerent, sed notas solummodo planas in superficie referrent. In his apertura branchialis 
late patebat et diametro interdum duas lineas aequabat. Eadem specimina in aqua observata, 
aperturam posticam seu pulmonalem arctissime clausam gerebant, sed arbusculas dorsuales late 
expandebant. Praeterea in dissectis speciminibus canales ab arbusculis in pallium abeuntes bene 
ita distinxi, ut omnem dubitationem de eo, quod in illis animalibus vere duplex respira- 
tionis genus locum habeat, a me amoverim. 
Reliquas anatomicas disquisitiones Cuvieriana notissima studia comprobantes, hic omit- 
tam, sed monuerim, hac observatione differentiam inter pulmones et branchias ab ipsa natura 
sancitam quam optime stabiliri. 
